CELEX: 32006D0691
Language: lt
Date: 1160611200000
Title: 2006/691/EB: 2006 m. spalio 12 d. Komisijos sprendimas, suderinimo su technikos pažanga tikslais iš dalies keičiantis Europos Parlamento ir Tarybos direktyvos 2002/95/EB priedo nuostatas dėl švino ir kadmio naudojimo išimčių (pranešta dokumentu Nr. C(2006) 4790)   (Tekstas svarbus EEE)

14.10.2006   
            
            
               LT
            
            
               Europos Sąjungos oficialusis leidinys
            
            
               L 283/48
            
         
      KOMISIJOS SPRENDIMAS
   
   2006 m. spalio 12 d.
   suderinimo su technikos pažanga tikslais iš dalies keičiantis Europos Parlamento ir Tarybos direktyvos 2002/95/EB priedo nuostatas dėl švino ir kadmio naudojimo išimčių
   (pranešta dokumentu Nr. C(2006) 4790)
   (Tekstas svarbus EEE)
   (2006/691/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. sausio 27 d. Europos Parlamento ir Tarybos direktyvą 2002/95/EB dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies b punktą,
   kadangi:
   
               (1)
            
            
               Pagal Direktyvą 2002/95/EB Komisija turi įvertinti tam tikras pavojingas medžiagas, uždraustas pagal tos direktyvos 4 straipsnio 1 dalį.
            
         
               (2)
            
            
               Tam tikroms medžiagoms ir komponentams, kuriuose yra švino ir kadmio, draudimas neturėtų būti taikomas, kadangi šių pavojingų medžiagų naudojimas tose konkrečiose medžiagose ir komponentuose vis tiek yra neišvengiamas arba tikėtina, kad pakaitalo neigiamas poveikis aplinkai, sveikatai ir (arba) vartotojų saugai viršija naudą aplinkai, sveikatai ir (arba) vartotojų saugai. Šio sprendimo priede išvardytos išimtys suteikiamos remiantis techninių ekspertų, atsižvelgiant į turimus tyrimų, suinteresuotųjų šalių ir kitų mokslinių (techninių) šaltinių duomenis, atliktos peržiūros rezultatais. Šios peržiūros metu padaryta išvada, kad techniškai arba moksliškai tebėra netikslinga pašalinti arba pakeisti tas medžiagas.
            
         
               (3)
            
            
               Kai kurių konkrečių medžiagų ar komponentų draudimo išimčių taikymo sritis turėtų būti ribota, siekiant laipsniškai nutraukti pavojingų medžiagų naudojimą elektros ir elektroninėje įrangoje, jei šių medžiagų tokiose priemonėse bus galima nenaudoti.
            
         
               (4)
            
            
               Atsižvelgiant į Direktyvos 2002/95/EB 5 straipsnio 1 dalies c punktą, kiekviena priede nurodyta išimtis turi būti peržiūrima mažiausiai kartą per ketverius metus arba praėjus ketveriems metams po to, kai išimtis įrašoma į sąrašą.
            
         
               (5)
            
            
               Todėl reikia atitinkamai iš dalies pakeisti Direktyvą 2002/95/EB.
            
         
               (6)
            
            
               Remiantis Direktyvos 2002/95/EB 5 straipsnio 2 dalimi, Komisija konsultavosi su suinteresuotomis šalimis.
            
         
               (7)
            
            
               Šiame sprendime numatytos priemonės atitinka Europos Parlamento ir Tarybos direktyvos 2006/12/EB (2) 18 straipsniu įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2002/95/EB priedas iš dalies keičiamas, kaip nurodyta šio sprendimo priede.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. spalio 12 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 37, 2003 2 13, p. 19. Direktyva su paskutiniais pakeitimais, padarytais Komisijos sprendimu 2006/310/EB (OL L 115, 2006 4 28, p. 38).
   
      (2)  OL L 114, 2006 4 27, p. 9.
   
      PRIEDAS
      Direktyvos 2002/95/EB priedas papildomas šiais 21–27 punktais:
      
         
                     „21.
                  
                  
                     Spaustuvinių dažų, naudojamų borosilikatinį stiklą dengiant emaliais, švinas ir kadmis.
                  
               
                     22.
                  
                  
                     Švinas kaip priemaiša iš retųjų žemių geležingojo granato pagamintuose Faradėjaus sukikliuose, kurie naudojami skaidulinės optikos ryšio sistemose.
                  
               
                     23.
                  
                  
                     Švinas mažo žingsnio komponentų (išskyrus jungtis), kurių žingsnis yra 0,65 mm arba mažesnis ir kurie turi NiFe išvadų rėmelius, paviršiaus dangose ir švinas mažo žingsnio komponentų (išskyrus jungtis), kurių žingsnis yra 0,65 mm arba mažesnis ir kurie turi varinius išvadų rėmelius, paviršiaus dangose.
                  
               
                     24.
                  
                  
                     Lydmetalių, kurie naudojami diskinius ir planariuosius daugiasluoksnius keramikinius kondensatorius prilituojant per juose išgręžtas skyles, švinas.
                  
               
                     25.
                  
                  
                     Plazminių vaizdo ekranų (PVE, angl. PDP) ir paviršinio laidumo elektronų emiterį turinčių vaizdo ekranų (PLEEVE, angl. SED), kurie naudojami kaip konstrukcijos elementai, švino oksidas; pirmiausia priekinio ir galinio stiklo dielektriko sluoksnyje, metaliniame elektrode, juodojoje juostoje, apatiniajame elektrode, skiriamosiose briaunelėse, sandarinamajame frite ir frito žiede bei marginimo pastose.
                  
               
                     26.
                  
                  
                     Švino oksidas ultravioletinius spindulius skleidžiančių lempų stiklo apvalkaluose.
                  
               
                     27.
                  
                  
                     Švino lydiniai, kurie naudojami kaip lydmetalis keitikliams, skirtiems naudoti didelės galios garsiakalbiuose (šiuos garsiakalbius keletą valandų galima naudoti 125 dB ir didesniu garso galios lygiu).“